钦定古今图书集成/方舆汇编/边裔典/第030卷 > 梁
## 钦定古今图书集成/方舆汇编/边裔典/第030卷 > 梁

### 武帝天监元年百济王馀大进号征东大将军

按《梁书·武帝本纪》云云，　按《百济传》，“百济者，先东夷
有三韩国，一曰马韩，二曰辰韩，三曰弁韩。弁韩、辰韩
各十二国，马韩有五十四国，大国万馀家，小国数千
家，总十馀万户”，百济即其一也。后渐强大，兼诸小国。
其国本与句骊，在辽东之东。晋世，句骊既略有辽南，
百济亦据有辽西、晋平二郡地矣，自置百济郡。晋太
元中王须，义熙中王馀映，宋元嘉中王馀毗，并遣献
生口。馀毗死，立子庆。庆死，子《牟都》立。都死，立子牟太。
齐永明中，除太都督百济诸军事、镇东大将军、百济
王。天监元年，进太号“征东将军。”寻为《高句丽》所破，衰
弱者累年，迁居南韩地。〈按本纪王名馀大传作牟太南齐书作牟大与史略同按

《史略》“是年太子馀隆已立” ，名称互异，今并存以备参考。

按《朝鲜史略》，“百济移都泗泚，即今扶馀县，国号南扶
馀。”

《天监》十一年。百济国遣使献方物。

按：《梁书武帝本纪》云云。

### 普通二年冬十一月百济国遣使献方物十二月以镇东大将军百济王馀隆为宁东大将军

按《梁书。武帝本纪》云云。　按《百济本传》，普通二年，王
馀隆始复遣使奉表，称累破句骊，今始与通好，而百
济更为强国。其年，高祖诏曰：“行都督百济诸军事、镇
东大将军、百济王馀隆，守藩海外，远修贡职，迺诚款
到，朕有嘉焉。宜率旧章，授兹荣命。可使持节、都督百
济诸军事、宁东大将军、百济王。”

普通五年，以百济王明为绥东将军按《梁书武帝本纪》不载　按《百济本传》。“五年隆死。诏
复以其子明为持节都督百济诸军事绥东将军。”百
济王号所治城曰固麻。谓邑曰檐鲁。如中国之言郡
县也。其国有二十二檐鲁。皆以子弟宗族分据之。其
人形长衣服净洁。其国近倭。颇有文身者。今言语服
章略与高丽同。行不张拱，拜不申足则异。呼“帽”曰“冠”，
“襦”曰“复衫”，“裤”曰“禅。”其言参诸夏，亦秦、韩之遗俗云。

### 中大通六年三月甲辰百济国遣使献方物

按：《梁书武帝本纪》云云。

### 大同七年百济国遣使献方物

按梁书武帝本纪云云。　按百济本传。中大通六年。
大同七年。累遣使献方物。并请《涅槃》等经义。毛诗博
士并工匠画师等。敕并给之。

### 太清三年百济来贡

按《梁书武帝本纪》，不载。　按《简文帝本纪》，“太清三年
五月即皇帝位。”“十二月，百济国遣使献方物。”　按《百
济本传》太清三年，不知京师寇贼，犹遣使贡献。既至，
见城阙荒毁，并号恸涕泣。侯景怒，囚执之。及景平，方
得还国。

按《朝鲜史略》，百济不知有侯景之乱，遣使如梁朝贡。
使者至，见宫阙残毁，号泣端门外，见者莫不洒泪。伽
倻乐师于勤知国将乱，携乐器入新罗。王命法知、阶
古万德等学乐。伽倻王嘉悉制十二弦琴，命于勤造
曲奏之，名曰《伽倻》。初，晋人以七弦琴送高句丽，丽人
不知鼓之之法，国相王山岳颇改其制，以奏有元鹤
来舞，遂称元鹤琴。又有王宝高者，入地理山学琴五
十年，传续命得绩。命得传贵金，贵金亦入地理山不
出。王恐琴道不传，以伊餐允兴为南原守，俾传其业。
允兴遣长清安清诣山中学之，传其所秘《飘风》等三
曲。安清传其子克宗。克宗所制音曲，有平调、羽调。

### 元帝承圣三年百济王侵新罗

按《梁书》本纪、列传皆不载　按《朝鲜史略》。百济王明
帅兵侵新罗，军主《金武功》击杀之，谥曰“圣。”子《昌》立。
〈梁承圣三年〉